Document ID: 31972R2743

ΚΑΝΟΝΙΣΜΟΣ (ΕΟΚ) αριθ. 2743/72 ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί τροποποιήσεως του κανονισμού (ΕΟΚ) αριθ. 2821/71 "περί εφαρμογής του άρθρου 85 παράγραφος 3 της συνθήκης σε ορισμένες κατηγορίες συμφωνιών, αποφάσεων και εναρμονισμένων πρακτικών"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη περί προσχωρήσεως των νέων Κρατών μελών στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας που υπεγράφη την 22α Ιανουαρίου 1972, και ιδίως το άρθρο 153 της πράξεως που έχει προσαρτηθεί σε αυτή,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2821/71 του Συμβουλίου της 20ής Δεκεμβρίου 1971 περί εφαρμογής του άρθρου 85 παράγραφος 3 της συνθήκης σε ορισμένες κατηγορίες συμφωνιών, αποφάσεων και εναρμονισμένων πρακτικών(1), πρέπει να τροποποιηθεί υπό το πνεύμα, με το οποίο τροποποιήθηκε και ο κανονισμός αριθ. 19/65/ΕΟΚ, του οποίου οι τροποποιήσεις αναφέρονται στο παράρτημα Ι της πράξεως περί των όρων προσχωρήσεως, κατά τρόπον ώστε οι συμφωνίες, που εμπίπτουν, ένεκα της προσχωρήσεως, στο πεδίο εφαρμογής του άρθρου 85 της συνθήκης περί ιδρύσεως της Ευρωπαϊκής Οικονομικής Κοινότητος, να δύνανται να εξαιρούνται από την απαγόρευση της παραγράφου 1 του εν λόγω άρθρου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 του κανονισμού (ΕΟΚ) αριθ. 2821/71 τροποποιείται ως εξής:
1. Η παράγραφος 1 εδάφιο πρώτο συμπληρώνεται ως εξής:
"Κανονισμός εκδιδόμενος δυνάμει του άρθρου 1 δύναται να ορίζει ότι η απαγόρευση που προβλέπεται στο άρθρο 85 παράγραφος 1 της συνθήκης δεν εφαρμόζεται, για την περίοδο που καθορίζει, στις συμφωνίες και εναρμονισμένες πρακτικές, οι οποίες υπήρχαν κατά τον χρόνο της προσχωρήσεως και εμπίπτουν, ένεκα της προσχωρήσεως, στο πεδίο εφαρμογής του άρθρου 85 και οι οποίες δεν πληρούν τους όρους του άρθρου 85 παράγραφος 3."
2. Η παράγραφος 2 συμπληρούται ως εξής:
"Η παράγραφος 1 δεν εφαρμόζεται στις συμφωνίες και εναρμονισμένες πρακτικές οι οποίες, ένεκα της προσχωρήσεως, εμπίπτουν στο πεδίο εφαρμογής του άρθρου 85 παράγραφος 1 της συνθήκης και οι οποίες πρέπει να κοινοποιηθούν πριν από την 1η Ιουλίου 1973, σύμφωνα με τα άρθρα 5 και 25 του κανονισμού αριθ. 17, εκτός εάν κοινοποιήθηκαν πριν από την ημερομηνία αυτή."
Άρθρο 2
Ο παρών κανονισμός τίθεται σε ισχύ την ημερομηνία της προσχωρήσεως.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Δεκεμβρίου 1972.

Labels: 4
15